Document ID: 32000D0181

Komisijas Lēmums
(2000. gada 23. februāris),
ar ko principā atzīst par pilnīgu dokumentāciju, kas iesniegta sīkākai pārbaudei saistībā ar tiakloprīda, forhlorfenurona un tiametoksama iespējamu iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū
(izziņots ar dokumenta numuru C(2000) 474)
(Dokuments attiecas uz EEZ)
(2002/181/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 1999/80/EK [2], un jo īpaši tās 6. panta 3. punktu,
tā kā:
(1) Direktīva 91/414/EEK (turpmāk "Direktīva") paredz pilnveidot Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2) Dalībvalstu iestādēm ir iesniegta dokumentācija par četrām Direktīvas I pielikumā iekļaujamām aktīvām vielām.
(3) Dokumentāciju par aktīvo vielu tiakloprīdu Bayer plc iesniedza Apvienotās Karalistes iestādēm 1998. gada 11. septembrī.
(4) Dokumentāciju par aktīvo vielu forhlorfenuronu SKW Trostberg AG iesniedza Spānijas iestādēm 1998. gada 7. decembrī.
(5) Dokumentāciju par aktīvo vielu tiametoksamu Novartis Crop Protection AG iesniedza Spānijas iestādēm 1999. gada 17. martā.
(6) Minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām; vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm.
(7) Dokumentācija par tiakloprīdu, forhlorfenuronu un tiametoksamu ir 1999. gada 20. jūlijā nodota Pastāvīgajai augu veselības komitejai.
(8) Direktīvas 6. panta 3. punkts paredz Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām.
(9) Šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām.
(10) Šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai.
(11) Dalībvalstīm un Komisijai ir skaidrs, ka Apvienotā karaliste veiks sīku dokumentācijas pārbaudi attiecībā uz tiakloprīdu, Spānija - attiecībā uz forhlorfenuronu un tiametoksamu.
(12) Apvienotā Karaliste un Spānija ziņos Komisijai tiklīdz iespējams, bet vēlākais - gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies.
(13) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Turpmāk norādītā dokumentācija atbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur aktīvo vielu - Direktīvas III pielikuma prasībām, ņemot vērā ieteiktos izmantošanas veidus.
1) Dokumentācija, ko Komisijai un dalībvalstīm iesniedza Bayer plc saistībā ar tiakloprīda kā aktīvas vielas iekļaušanu Direktīvas 91/414/EEK I pielikumā un par ko 1999. gada 20. jūlijā ziņots Pastāvīgajai augu veselības komitejai.
2) Dokumentācija, ko Komisijai un dalībvalstīm iesniedza SKW Trostberg AG saistībā ar forhlorfenurona kā aktīvas vielas iekļaušanu Direktīvas 91/414/EEK I pielikumā un par ko 1999. gada 20. jūlijā ziņots Pastāvīgajai augu veselības komitejai.
3) Dokumentācija, ko Komisijai un dalībvalstīm iesniedza Novartis Crop Protection AG saistībā ar tiametoksama kā aktīvas vielas iekļaušanu Direktīvas 91/414/EEK I pielikumā un par ko 1999. gada 20. jūlijā ziņots Pastāvīgajai augu veselības komitejai.
2. pants
Šis lēmums ir adresēts dalībvalstīm.
Briselē, 2000. gada 23. februārī

Labels: 3
6